open-index/open-wikipedia-markdown huggingface dataset:
Pakistanin kansalliskokous

**Pakistanin kansalliskokous** (, ) on Pakistanin parlamentin alahuone. Se koostuu 342 edustajasta, jotka valitaan viiden vuoden välein vaaleilla.

Parlamentaarista työtä tehdään 34 valiokunnassa.

Kansalliskokouksen paikata jaetaan maan provinssien mukaan. Lisäksi osassa provinsseissa on kiintiöityjä paikkoja naisille, ja koko maan tasolla ei-muslimeille:

Pakistanin perustuslain mukaan kansalliskokouksen edustajien tulee olla Pakistanin kansalaisia ja mm. 25-vuotiaita rekisteröityneitä äänestäjiä. Lisäksi muslimiedustajilla ei saa olla tuomioita islamin oppien halventamisesta. Ei-muslimien kohdalla odotetaan hyvämaineisia hyvän moraalin omaavia..  

## Historia
Pakistanin itsenäistymisen jälkeen maahan perustettiin parlamentti vuonna 1947. Maata ovat johtaneet vuoroin sekä siviili- että sotilasjohtajat..

Ensimmäinen parlamentin kokoontumispaikka oli Karachissa, josta se siirtyi Islamabadiin vuonna 1972. Aluksi entiseen keskuspankin tiloihin, kunnes se muutti nykyisiin tiloihinsa vastavalmistuneeseen parlamenttirakennukseen, joka vihittiin käyttöön 28. toukokuuta 1982. Vuosina 1962–1966 yksikamarinen parlamentti kokoontui sekä Dhakassa (Itä-Pakistanissa) ja Rawalpindissa (Länsi-Pakistanissa) ja vuosina 1966–1972 vain Dhakassa..

## Viimeisimmät vaalit
Viimeisimmät vaalit pidettiin vuonna 2018. Vaaleissa äänioikeutettuja oli noin 105 miljoonaa. Suurimmaksi puolueeksi nousi PTI, jota johtaa entinen kriketin maailmanmestari Imran Khan..

Pakistanissa on tapana nimittää väliaikainen pääministeri kansalliskokouksen vaalien ajaksi, millä turvataan mahdollisimman kivuton vallanvaihto sekä maan päivittäisten asioiden hoitaminen myös vaalien ajan. Vuoden 2018 vaalien yhteydessä tätä virkaa toimitti entinen korkeimman oikeuden tuomari Nasirul Mulk..

15. elokuuta 2018 kansalliskokouksen puhemieheksi valittiin Asad Qaiser ja varapuhemieheksi Qasim Suri.

## Lähteet
Sliding Doors

**Sliding Doors** on Peter Howittin ohjaama romanttinen draamakomedia vuodelta 1998. Pääosia näyttelevät Gwyneth Paltrow ja John Hannah. Elokuva kertoo samanaikaisesti kaksi eri versiota päähenkilöiden elämästä.

## Näyttelijät

## Lähteet
Józef Rysula

**Józef Rysula** (13. maaliskuuta 1939 – 23. marraskuuta 2020) oli puolalainen maastohiihtäjä. Hän kilpaili talviolympialaisisssa vuosina 1960, 1964 ja 1968.

## Lähteet
Petrus Apianus

**Petrus Apianus** (1495–1552) oli saksalainen matemaatikko ja tähtitieteilijä. Hän havaitsi, että komeetan pyrstö osoittaa aina aurinkoon päin.

## Lähteet

## Aiheesta muualla
Adrien Auzout

**Adrien Auzout** (1622–1691) oli ranskalainen tähtitieteilijä. Hän keksi lankamikrometrin ja rakensi pitkiä putkettomia kaukoputkia joitten suurimpien polttovälit olivat 80 ja 80 metriä.

## Lähteet

## Aiheesta muualla
Edward Emerson Barnard

**Edward Emerson Barnard** (1857–1923) oli yhdysvaltalainen tähtitieteilijä. Hän löysi Jupiterin kuun Amalthean.

## Lähteet

## Aiheesta muualla
Harmaakurkkutanssija

**Harmaakurkkutanssija** (*Neopelma aurifrons*) on tanssijoihin kuuluva lintulaji. Lajia tavataan uhanalaisena Etelä-Amerikasta.

## Koko ja ulkonäkö
Harmaakurkkutanssija on pienikokoinen lintu ja voi kasvaa noin 13 cm pitkäksi. Sukupuolet muistuttavat pääosin toisistaan ulkonäöltään. Harmaakurkkutanssija on päästään ja selästään oliivinvihreä ja siivet ovat harmaanvihreät. Varsinkin koiraalla voi olla päälaellä pieni vaaleankeltainen laikku. Lajin kurkku on valkoinen ja rinta harmahtava. Harmaakurkkutanssijan vatsa on vaaleankeltainen. Linnun pyrstö on lyhyt.

## Levinneisyys ja elinympäristö
Harmaakurkkutanssijaa tavataan ainoastaan Brasiliasta. Lajin elinympäristöä ovat kosteiden metsien tiheiköt. Linnun ravintoa ovat hedelmät ja toisinaan se syö myös hyönteisiä. Harmaakurkkutanssijan kanta ei ole arvioitu ja se luokitellaan silmälläpidettäväksi. Kantaa uhkaa elinympäristön häviäminen.

## Lähteet
Edward Montagu, Manchesterin toinen jaarli

**Edward Montagu, Manchesterin toinen jaarli**, (1602 – 5. toukokuuta 1671) oli Englannin sisällissodan aikaisen parlamentin Itä-Englannin joukkojen komentaja sekä parlamentin ylähuoneen jäsen. Hän toimi Englannin lordikanslerina sekä Cambridgen yliopiston kanslerina 1660–1671.

Montagu matkusti Walesin prinssin mukana Espanjaan vuonna 1623. Matkan tarkoituksena oli sopia avioliiton solmimisesta Walesin prinssin ja Espanjan infantan eli kuninkaan tyttären välillä, mutta hanke epäonnistui. 1630-luvulla Montagu alkoi lähentyä poliittisesti puritaaneja, ja hän tuki pitkässä parlamentissa kuninkaanvastaisen opposition johtajaa John Pymiä. Montagu johti parlamentin armeijan itäisiä joukkoja vuonna 1643 ja osallistui Skotlannin covenantilaisten sekä Thomas Fairfaxin kanssa Marston Moorin taisteluun, jossa hän oli ainoa parlamentin puolella taistelleista kolmesta kenraalista (Montagu, Leslie, Fairfax), joka ei paennut taistelukentältä.

Marston Moorin jälkeen Montagun asenne sotaa kohtaan muuttui ja hän jätti noudattamatta Lontoosta saamiaan käskyjä. Tähän saattoi vaikuttaa sotaa kannattaneen Henry Vanen vierailu Yorkshiressa, jolloin Vane puhui ensimmäisen kerran julkisesti kuninkaan syöksemisestä valtaistuimelta. Marraskuussa 1644 Oliver Cromwell piti parlamentin alahuoneessa puheen, jossa hän tuomitsi Montagun passiivisuuden. Montagu, jonka aatelisnimi vuodesta 1642 oli Manchester, erosi armeijasta mutta pysyi ylähuoneen jäsenenä. Hän vastusti Kaarle I:n tuomitsemista oikeudenkäynnissä eikä vannonut uskollisuudenvalaa kuninkaan mestauksen jälkeiselle tasavallalle. Manchester kannatti Englannin restauraatiota ja kantoi kruunajaismiekkaa Kaarle II:n kruunajaisissa vuonna 1661.

## Lähteet ja huomautukset
Thomas Wyatt

**Thomas Wyatt** (1503 Allington Kent – 11. lokakuuta 1542 Sherborne, Dorset) oli englantilainen runoilija ja diplomaatti. Hänen isänsä oli Henry Wyatt (k. 1537), joka oli Henrik VII:n ja Henrik VIII:n aikainen valtaneuvos.

Wyatt opiskeli Cambridgessa, pääsi varhain hovin suosioon ja oli vuodesta 1526 usein diplomaattisissa tehtävissä. Hän tapasi muun muassa 1527 paavi Klemens VII:n ja 1537 ja 1539 keisari Kaarle V:n. Hän päätyi 1536 kuukaudeksi vankilaan, ehkä siksi, että Henrik VIII, joka halusi erota Anne Boleynistä, yritti saada Wyattin tunnustamaan olleensa Boleynin rakastaja. Wyatt pääsi kuitenkin pian taas kuninkaan suosioon ja sai 1537 ritarin arvon.

Kun Thomas Cromwell oli teloitettu 1540, Wyatt joutui jälleen tammikuussa 1541 vankilaan. Häntä syytettiin muun muassa petollisista yhteyksistä kardinaali Reginald Poleen, mutta hänet vapautettiin kuningatar Katariina Howardin pyynnöstä. Hän sai jälleen diplomaattisia tehtäviä, ja hänestä tuli 1542 Britannian alahuoneen jäsen.

Wyatt oli ensimmäisiä sonetin ja muiden italialaisten runomuotojen käyttäjiä englanninkielisessä kirjallisuudessa. Hän kirjoitti 31 sonettia, joista kymmenen on Petrarcan käännöksiä ja muut voimakkaasti tältä vaikutteita saaneita. Hän kirjoitti myös satiirisia tertsiinejä Luigi Alamannin esimerkin mukaan sekä epigrammeja, virsiä ja lyyrisiä runoja. Nuoren ystävänsä ja oppilaansa Henry Howard Surreyn kanssa Wyatt aloitti jo Elisabetin ajoilta jatkuneen italialaisten vaikutteiden mukaisen englantilaisen runon uudistamisen sekä runomuodon suhteen että uudistamalla ylevän ja metafyysisen mutkikkaan käsityksen rakkaudesta. Surreyn runous on kepeämpää, mutta Wyattin runous on selkeämpää, hänen tyylinsä vakavampaa ja rauhallisempaa, mutta siinä on osuvaa satiiria ja humoristista surumielisyyttä. Kokoelma *Songes and sonettes* ilmestyi vasta 1557 yhdessä Surreyn runojen kanssa antologiassa *Tottel’s miscellany*. Myöhemmin niitä julkaisi G. F. Nott (1815–1816, Surreyn runojen kanssa), yhden sarjassa *Aldine edition of the British poets* (1866) ja yhden julkaisi Edward Arber kokoelmassa *English reprints* (1870). Säilyneet käsikirjoitukset poikkeavat merkittävästi Richard Tottelin jälkeen myöhemmissä editioissa julkaistuista teksteistä.

Wyattin poika oli Thomas Wyatt nuorempi ja tämän pojanpoika Francis Wyatt oli Virginian kuvernööri.

## Lähteet

## Aiheesta muualla

*Wyatts life and works
Bart Bok

**Bart Jan Bok** (syntyjään **''Bartholomeus Jan Bok**,* 28. huhtikuuta [[1906]] [[Hoorn]], [[Alankomaat]] – 5. elokuuta [[1983]] [[Tucson]], [[Arizona]], [[Yhdysvallat]]) oli [[hollantilainen]] [[tähtitieteilijä]]. Hän oli hollantilaisen vääpelin Jan Bokin ja tämän vaimon [[Gesina Annetta née van der Lee|Gesina Annetta née van der Leen]] vanhin poika. Hän opiskeli tähtitiedettä [[Leidenin yliopisto|Leidenin]] and [[Groningenin yliopisto|Groningenin]] yliopistoissa. 1929 hän sai stipendin [[Harvardin yliopisto|Harvardin yliopiston]] [[Observatorio|observatorioon]] [[Massachusetts|Massachusettsiin]], Yhdysvaltoihin, jossa hän toimi tähtitieteilijä [[Harlow Shapley|Harlow Shapleyn]] alaisuudessa. Bok meni naimisiin [[New York|New Yorkissa]] 9. syyskuuta 1929 tähtitieteilijän [[Priscilla Fairfield|Priscilla Fairfieldin]] (1896–1975) kanssa, josta tuli myös hänen lähin tieteellinen yhteistyökumppaninsa. [[Tohtori|Tohtorin]] tutkinnon suorittamisen jälkeen Bok liittyi observatorion henkilökuntaan ja hänet nimettiin [[Professori|professoriksi]] vuonna 1947. Hän sai Yhdysvaltain [[Kansalaisuus|kansalaisuuden]] 1938, jolloin hän lyhensi etunimensä Bartiksi.

Bokin tärkein tutkimuskohde oli [[Linnunrata|Linnunradan]] rakenne. [[1930-luku|1930-luvulla]] hän tutki tähtien jakautumista ja nopeutta galaksissa yrittääkseen määrittää sen rakenteen. Hänestä tuli auktoriteetti aiheesta, vaikka galaksin todellinen spiraalimuoto paljastettiin vasta [[1950-luku|1950-luvulla]]. Priscillan kanssa hän kirjoitti teoksen *The Milky Way'' (1941), joka tunnetaan laajalti yhtenä menestyneimmistä tähtitieteellisistä kirjoista. Hän tutki myös tähtienvälisen avaruuden pieniä tummia pilviä, jotka aiheuttavat tähtien valon imeytymistä, ja osoitti, että ne koostuvat kaasusta ja pölystä, jotka supistuvat muodostamaan tähtiä. Pilvet tunnetaan nykyään nimellä Bokin globulit. 

Tieteellisten saavutustensa lisäksi Bok oli erinomainen tähtitieteen opettaja ja aiheen popularisoija. Hän piti lukuisia julkisia luentoja, julkaisi artikkeleita sanoma- ja aikakauslehdissä sekä toimitti radiolähetyksiä. Hänestä tuli eräänlainen tähtitieteen julkinen ilme.

Vuonna 1966 Bok palasi vaimonsa kanssa Yhdysvaltoihin, missä hän oli Steward Observatoryn johtaja vuoteen 1970 asti ja lisäksi hän toimi tähtitieteen professorina Arizonan yliopistossa. Hän jäi eläkkeelle yliopistosta vuonna 1974. Bok sai lukuisia palkintoja tähtitieteen panoksistaan: hänet valittiin 1968 Yhdysvaltain kansalliseen tiedeakatemiaan ja palkittiin 1977 Astronomical Society of the Pacificin myöntämällä Catherine Wolfe Bruce -mitalilla. Hän toimi samaisen yhteisön hallituksen jäsenenä vuosina 1977-1980. Hän toimi Kansainvälisen tähtitieteellisen liiton varapresidenttinä 1970-1974 ja Amerikan tähtitieteellisen seuran presidenttinä 1972-1974.

## Lähteet

## Aiheesta muualla

* The Milky Way — Bart J. Bok, Priscilla F. Bok | Harvard University Press
* Homepage | American Astronomical Society (aas.org)
Sanja Vučić

**Sanja Vučić** (; s. 8. elokuuta 1993 Kruševac, Serbia ja Montenegro), tunnettu myös nimellä **Sanja Vučić ZAA**, on serbialainen laulaja ja lauluntekijä. Hän toimi alun perin *ZAA*-nimisen yhtyeen päävokalistina. Vuonna 2017 hän liittyi tyttöbändiin nimeltä Hurricane. Vučić edusti Serbiaa kappaleella "Goodbye (Shelter)" vuoden 2016 Eurovision laulukilpailussa Tukholmassa. Hänen oli tarkoitus edustaa Serbiaa uudelleen vuoden 2020 Eurovision laulukilpailussa yhdessä *Hurricanen* kanssa kappaleella "Hasta la vista". Vuoden 2020 Euroviisut kuitenkin peruttiin koronaviruspandemian vuoksi, ja heidät valittiin sen sijaan Serbian edustajaksi vuoden 2021 kilpailuun.

## Diskografia

### ''ZAA''-yhtyeen kanssa
#### Studioalbumit
* *What About* (2014)
#### Singlet

### ''Hurricane''-yhtyeen kanssa

### Featuring-artistina

## Lähteet

## Aiheesta muualla
Simon Newcomb

**Simon Newcomb** (1835–1909) oli yhdysvaltalainen tähtitieteilijä. Hän oli yksi American Astronomical Societyn perustajia ja sen ensimmäinen puheenjohtaja 1899–1905.

## Lähteet

## Aiheesta muualla
David Gill (tähtitieteilijä)

**David Gill** (1843–1914) oli skotlantilainen tähtitieteilijä. Hän käytti asteroideja astronomisen yksikön määrittämiseen ja valokuvasi taivaan etelänavan ympäristön.

## Lähteet

## Aiheesta muualla
Gwen Stefanin diskografia ja kiertueet

Tämä artikkeli on **[[Gwen Stefani]]n** diskografia ja kiertueet.

## Studioalbumit

## Singlet

**Albumilta ''Love.Angel.Music.Baby.'':**

* *[[What You Waiting For?]]* (2004) - US #47, UK #4
* *[[Rich Girl (Gwen Stefanin kappale)|Rich Girl]]* feat. Eve (2005) - US #7, UK #4
* *[[Hollaback Girl]]* (2005) - US **#1**, UK #8
* *Cool* (2005) - US #13, UK #11
* *Luxurious* (2005) - US #21
* *Crash* (2006) - US #49

**Albumilta ''The Sweet Escape'':**

* *[[Wind It Up]]* (2006) - US #6, UK #3
* *[[Yummy]]* (Promo) (2006)
* *[[The Sweet Escape (kappale)|The Sweet Escape]]* ft. Akon (2007) - US #3
* *[[4 in the Morning]]* (2007)
* *[[Now That You Got It]]*(2007)
* *[[Early Winter]]* (2007)

**Ei miltään albumilta**:

* *[[Baby Don't Lie]]* (2014) 
* *[[Spark the Fire]]* (2014)

**Albumilta ''This Is What the Truth Feels Like'':**

* *Used To Love You* (2015)
* *Make Me Like You* (2016)
* *Misery* (2016)

**Muiden artistien kanssa:**

* Moby ft. Gwen Stefani - *South Side* (2000)
* Eve ft. Gwen Stefani - *Let Me Blow Ya' Mind* (2001), *Rich Girl* (2005)
* Pharrell Williams ft. Gwen Stefani - *Can I Have It Like That* (2005) - US #48
* Brian Setzer  - You're The Boss (feat. Gwen Stefani) album:The Dirty Boogie (1998)

## DVD:t

* Harajuku Lovers Live (julkaistiin 27. marraskuuta 2006)

## Kiertueet

* *[[Harajuku Lovers Tour]]* (2005)
* *[[The Sweet Escape Tour]]* (2007)
Johann Franz Encke

**Johann Franz Encke** (1791–1865) oli saksalainen tähtitieteilijä. Hän kehitti radanmääritysmenetelmiä ja laski useiden komeettojen ja asteroidien ratoja.

Asteroidi 9134 Encke on nimetty hänen muistokseen.

## Lähteet

## Aiheesta muualla
Pozantı

**Pozantı** on kaupunki ja piirikunta Adanan maakunnassa, Turkissa. Vuonna 2019 alueen väkiluku oli 19 974.

## Lähteet

## Aiheesta muualla
* Alueen kotisivut
Sar-e Pol

**Sar-e Pol** (, ) on kaupunki Afganistanissa Sar-e Polin maakunnassa. Sen asukasluku oli vuonna 2014/2015 Yk:n arvion mukaan 42&nbsp;563–51&nbsp;075.

## Maantiede
Sar-e Pol sijaitsee Sar e-Polin maakunnassa Afganistanissa. Alueen korkeus merenpinnasta on 610 metriä. Kaupunkia halkoo Ab-i Safid -joki, jonka mukaan kaupunki on saanut sillanpäätä tarkoittavan nimensä.

## Historia
Sar-e Pol on mahdollisesti keskiaikaisissa islamilaisissa lähteissä mainittu Džouzdžanin alueella sijainnut Anbar tai Anbir.

Myöhemmin Sar-e Pol oli yksi alueen useista itsenäisistä uzbekkien kaanikunnista. Muita olivat esimerkiksi Andkhoi, Aqča, Šeberghan ja Maimana. Sar-e Pol oli jonkin aikaa alisteinen Maimanan kaanille, mutta se itsenäistyi vuonna 1810. Afganistanin Dorrani-hallitsijat alkoivat ulottaa valtaansa alueelle 1800-luvun puolivaiheilla. Sar-e Pol oli Kabulille alistetuista kaanikunnista viimeinen. Paikalliset sotilaat yrittivät vielä kapinoida vuonna 1865, mutta Abd al-Rahman Khanin johtamat joukot kukistivat kapinan. Viimeisetkin itsenäisyyden rippeet menetettiin vuonna 1875.

1900-luvulla lähialueelta löydettiin maakaasu- ja öljyesiintymiä. Vuonna 1963 alettiin rakennuttaa uutta kaupunginosaa vanhan luoteispuolelle.

## Väestö
Yhdistyneiden kansakuntien asuinyhdyskuntaohjelman arvio Sar-e Polin asukasluvusta oli vuonna 2014–2015 alemman arvion mukaan 42&nbsp;563 ja ylemmän arvion mukaan 51&nbsp;075. Kaupungin asukkaat ovat pääasiassa uzbekkeja ja tadžikkeja. Ziarat-i Hazrat-i Yahyan pyhättö on suosittu pyhiinvaelluskohde etenkin uudenvuodenpäivä nawrozina.

## Lähteet
Hermann Carl Vogel

**Hermann Carl Vogel** (1842 – 1907) oli saksalainen tähtitieteilijä. Hän tutki aluksi planeettojen ja myöhemmin tähtien spektrejä.

## Lähteet

## Aiheesta muualla
George William Hill

**George William Hill** (1838–1914) oli yhdysvaltalainen tähtitieteilijä. Hän oli aikansa merkittävin taivaanmekaniikan tutkija, joka kehitti erityisesti Kuun liikkeen teoriaa.

## Lähteet

## Aiheesta muualla
Saimbeyli

**Saimbeyli** on kaupunki ja piirikunta Adanan maakunnassa, Turkissa. Vuonna 2019 Saimbeylin väkiluku oli 14 764.

Saimbeylin läänissä sijaitsee Haçinin linna, joka toimi poliisiasemana. Linna oli alun perin nimeltään Batimon. Linnasta on jäljellä enää vain kaksi linnaketta.

## Lähteet
Evold Oskar Alexander Kuhlefelt

**Evold (Evald) Oskar Alexander Kuhlefelt** (5. maaliskuuta 1828 Mäntsälä – 29. tammikuuta 1891 Helsinki) oli suomalainen juristi ja  valtiopäivämies. 

Kuhlefeltin vanhemmat olivat tilanomistaja, kapteeni Karl Ferdinand Kuhlefelt ja Antoinette Elisabet Munck ja puolisot vuodesta  1859 Anna Henrietta Wasenius (k. 1866) ja vuodesta 1867 Katarina Karolina Wik (k. 1883). Kuhlefelt tuli ylioppilaaksi 1848 ja suoritti tuomarintutkinnon 1854 ja kameraalitutkinnon 1856. Valmistuttuaan  hänestä tuli Turun hovioikeuden ylimääräinen notaari 1854 ja sitten senaatin talousosaston ylimääräinen kamarikirjuri 1856, prokuraattorintoimituskunnan kopisti 1859, kansliatoimituskunnan kopisti 1861 ja kanslisti 1865. Laukaan kihlakunnan kruununvoutina  Kuhlefelt toimi 1870–1874 ja tilanomistajana Siuntiossa 1875–1878. Valtiopäiväedustaja hän oli aatelissäädyssä 1867.  

Evold Oskar Alexander Kuhlefeltin veli oli alikapteeni, valtiopäivämies Johan August Ferdinand Kuhlefelt.

## Lähteet
Pussikot

**Pussikot** eli **pussihiiret** (*Sminthopsis*) on pussieläimiin kuuluva suku. Sen lajit ovat enimmäkseen hiiriä muistuttavia hyönteissyöjiä, mutta ne voivat syödä muitakin itseään pienempiä eläimiä, kuten liskoja. Niitä esiintyy Australiassa ja Uudessa-Guineassa.

## Tieteellinen nimi
Pussihiirten tieteellinen nimi *Sminthopsis* muodostuu Kreetassa aikoineen puhutun kielen sanasta *sminthos* (peltohiiri) ja muinaiskreikan sanasta *opsis*, joka tarkoittaa "ikään kuin". Näin ollen tieteelisen nimen merkitys on suurin piirtein *peltohiiren kaltainen*.

## Tuntomerkit
Pussikoilla on pienet jalat ja ne muistuttavat hiiriä. Pituus ilman häntää on 7 senttimetrin ja 12 senttimetrin väliltä ja paino 10 ja 30 gramman väliltä. Hännän pituus useimmiten 6 ja 13 senttimetrin väliltä.

## Lajeja
* kangaroosaarenpussikko (*Sminthopsis aitkeni*)
* capeyorkinpussikko (*Sminthopsis archeri*)
* kimberleynpussikko (*Sminthopsis butleri*)
* rasvahäntäpussikko (*Sminthopsis crassicaudata*)
* valkovatsapussikko (*Sminthopsis dolichura*)
* isopussikko (*Sminthopsis douglasi*)
* tummapussikko (*Sminthopsis fuliginosus*)
* valkojalkapussikko (*Sminthopsis gilberti*)
* tuhkanharmaapussikko (*Sminthopsis granulipes*)
* harmaavatsapussikko (*Sminthopsis griseoventer*)
* karvajalkapussikko (*Sminthopsis hirtipes*)
* pomppuli (*Sminthopsis laniger*)
* tasmanianpussikko (*Sminthopsis leucopus*)
* pitkähäntäpussikko (*Sminthopsis longicaudata*)
* juovaotsapussikko (*Sminthopsis macroura*)
* pussikko (*Sminthopsis murina*)
* akasiapussikko (*Sminthopsis ooldea*)
* dyynipussikko (*Sminthopsis psammophila*)
* rusoposkipussikko (*Sminthopsis virginiae*)
* pohjoisterritorionpussikko (*Sminthopsis youngsoni*)

## Erikoisuudet
Urospussihiirillä on kaikista nisäkkäistä pienin Y-kromosomi.

## Lähteet
Seyhan

**Seyhan** on piirikunta Adanan maakunnassa, Turkissa. Vuonna 2019 Seyhanin väkiluku oli 796 286. Seyhanissa asuu 35 prosenttia Adanan maakunnan väestöstä ja lähes puolet Adanan kaupungin väestöstä.

## Lähteet

## Aiheesta muualla
* Piirikunnan kotisivut
William Wycherley

**William Wycherley** (noin 1640 Clive, Englanti – 1. tammikuuta 1716) oli englantilainen huvinäytelmien kirjoittaja.

Wycherley asui 15-vuotiaasta alkaen Ranskassa Montausierin herttuan luona (Hôtel de Rambouillet'n kirjallisessa sisäpiirissä) ja omaksui ulkoisen hienostuneisuuden. Hän kääntyi roomalaiskatolisuuteen mutta palattuaan opiskelemaan Oxfordiin hän palasi lapsuutensa Englannin kirkkoon. Lontoossa hän toimi jossain määrin juridiikan parissa, mutta keskittyi kuitenkin enemmän seikkailuihin ja pääsi moraalittomien komedioidensa ansiosta kuningas Kaarle II:n suosioon. Hän joutui kuitenkin epäsuosioon solmittuaan 1675 salaisen avioliiton nuoren ja rikkaan lesken, kreivitär Droghedan kanssa. Kreivitär vahti puolisoaan tarkasti, ja kreivittären kuoltua hän joutui loputtoman pitkään ja tuhoisaan oikeudenkäyntiin ja päätyi velkavankeuteen. Hän vapautui vasta seitsemän vuoden kuluttua, kun Jaakko II puuttui asiaan, kun hän oli toistamiseen aikeissa kääntyä katoliseksi.

Englannin restauraation aikaisista huvinäytelmistä, joita jälkimaailma on pitänyt epämoraalisina, on Wycherleyn näytelmiä pidetty karkeimpina ja vailla kaikkea moraalia, mutta siitä on oltu yksimielisiä, että ne toisaalta ovat kulttuurihistoriallisesti kiinnostavia ja arvokkaita. Hänen kieltään on pidetty selkeänä ja voimakkaana, juonia huvittavina ja taitavasti rakennettuina, luonteenkuvausta raikkaana ja elävänä, dialogia poikkeuksellisen eloisana ja iskevänä.

Näytelmästä *The plain dealer* Voltaire on sanonut, ettei hän klassisista eikä aikansa moderneista komedioista ole löytänyt yhtä paljon henkevyyttä. Wycherley julkaisi 1714 laajan kokoelman *Miscellany poems*, jonka toimittamisessa häntä auttoi nuori Alexander Pope.

## Teokset (valikoima)
* *Love in a wood* (esitetty 1671, julkaistu 1672)
* *The gentleman dancing-master* (esitetty 1671, julkaistu 1673), juoni lainattu Calderónilta
* *The country wife* (kirjoitettu 1672 tai 1673, julkaistu 1675)
* *The plain dealer* (kirjoitettu 1674, julkaistu 1677).

## Lähteet

## Aiheesta muualla
George Ellery Hale

**George Ellery Hale** (1868–1938) oli yhdysvaltalainen tähtitieteilijä. Hän tutki erityisesti Aurinkoa ja sen spektroskopiaa. Vuonna 1895 hän perusti *[[Astrophysical Journal]]* -lehden, joka nykyisin on kaikkein arvostetuimpia tähtitieteen julkaisuja.

## Lähteet

## Aiheesta muualla
Ernest W. Brown

**Ernest William Brown** (1866–1938) oli yhdysvaltalainen matemaatikko ja tähtitieteilijä. Hän opiskeli Cambridgessa, jossa hän tutustui George William Hillin ajatuksiin Kuun liikkeistä. Brown kehitti teoriaa kolmen vuosikymmenen ajan ja julkaisi 1919 omat kuutaulunsa.

## Lähteet

## Aiheesta muualla
Gustaf Oskar Teodor Nordström

**Gustaf Oskar Teodor Nordström** (12. toukokuuta 1830 Hamina – 22. toukokuuta 1910 Lappeenranta) oli suomalainen pappi, opettaja ja moninkertainen valtiopäivämies.

Nordströmin vanhemmat olivat kirkkoherra Gustaf Magnus Nordström ja Augusta Eleonora Matilda Uggla ja puoliso vuodesta 1857 Paulina Sofia Nordström. Gustaf Oskar Teodor Nordström tuli ylioppilaaksi 1848, valmistui filosofian kandidaatiksi 1853 ja vihittiin papiksi 1870. Pastoraalitutkinnon hän suoritti 1875 ja sai rovastin arvon 1883. Nordström oli Porvoon lukion vt. apulainen 1853, Haminan yläalkeiskoulun vt. konrehtori 1856 ja Viipurin isomman tyttökoulun opettaja 1857. Haminan yläalkeiskoulun konrehtori hänestä tuli 1858 ja rehtori 1861, Kerimäen kirkkoherra 1877 ja Lappeenrannan sekä Lappeen kirkkoherra 1883. Hän oli Porvoon tuomiokapitulin asessori 1882–1885 ja 1887–1895 ja toimi lääninrovastina vuodesta 1896. Nordström oli edustaja valtiopäivillä 1885, 1888, 1891, 1894,1897,1899 ja 1900.

Antiikin tutkija, kirjailija Väinö Nordström oli Gustaf Oskar Teodor Nordströmin poika.

## Lähteet
Chambersin piirikunta (Alabama)

**Chambersin piirikunta** on piirikunta Yhdysvaltain Alabaman osavaltiossa. Piirikunta sijaitsee Alabaman itäpuolella. Piirikunnan hallinnollinen keskus on La Fayette ja piirikunta perustettiin 18. joulukuuta 1832. Chambersin piirikunnassa asuu 33&nbsp;254 asukasta, joista suurin osa (52,2%) on naisia. Piirikunta nimettiin senaattori Henry Chambersin mukaan.

## Väestö
Chambersin piirikunnan väkiluvun vuoden 2019 arvio oli 33&nbsp;254 asukasta. Se olisi pudonnut 2,7 prosentilla vuoden 2010 väestönlaskennasta, jolloin se oli vielä 34&nbsp;215 asukasta. Piirikunnassa sijaitsi 13&nbsp;516 kotitaloutta. Yhdessä kotitaloudessa asuu keskimäärin 2,46 ihmistä ja yli 1-vuotiaista asukkaista 89% asuu samassa kotitaloudessa kuin vuotta aikaisemmin. Asukkaista alle 18-vuotiaita on 20,8% ja yli 65-vuotiaita on 20,2%. Vaaleissa Chambersin piirikunnan asukkaat ovat yleensä äänestäneet republikaanista puoluetta. Vuonna 2016 republikaanien Donald Trump sai piirikunnassa 56,4% äänistä.

## Lähteet

## Aiheesta muualla
Námestovo

**Námestovo** (; ) on pieni kaupunki Pohjois-Slovakiassa. Se on Žilinan alueeseen kuuluvan Námestovon piirin hallintokeskus ja suurin kaupunki. Vuonna 2018 kaupungin väkiluku oli 7 827.

## Etymologia
Námestovon nimi on johdettu "edustajaa" tai "varajäsentä" merkitsevästä sanasta *námesta* (vrt. nykyslovakin *námestník* ja nykytšekin *náměstek*), mikä viittaa kaupungissa asuneisiin valakkeihin. Sen on esitetty juontuvan myös henkilönnimestä Namest, mikä ei kuitenkaan ole yhtä todennäköistä.

## Maantiede
Námestovo sijaitsee Oravan tekojärven länsirannalla lähellä Puolan rajaa, noin 15 kilometrin päässä Tvrdošínista ja 30 kilometrin päässä Dolný Kubínista.

## Historia
Ensimmäinen maininta Námestovosta on 1500-luvulta, jolloin alue asutettiin laajemmin. Kaupunki kasvoi nopeasti, koska se sijaitsi suotuisalla paikalla Puolaan johtavan kauppareitin varrella. Toisen maailmansodan lopulla kaupunki paloi. Oravan tekojärven rakentaminen vaikutti huomattavasti kaupungin elämään, sillä kaksi kolmannesta siitä jäi veden alle. Teollisuuden kasvu ja sitä seurannut asuntojen rakentaminen kasvattivat kaupunkia 1970-luvulla entisestään.

## Väestö

Vuoden 2001 väestönlaskennan mukaan Námestovossa oli 8 135 asukasta, joista 98,65 prosenttia oli slovakkeja ja 0,65 prosenttia tšekkejä. Asukkaista 92,12 prosenttia oli roomalaiskatolisia, 4,95 prosenttia uskonnottomia ja 0,84 prosenttia luterilaisia.

## Kuvia

File:Namestovo_sunset.JPG|Auringonlasku Oravan patojärven yläpuolella
File:Namestovo_winter.JPG|Námestovo talvella
File:Namestovo autumn.jpg|Námestovo syksyllä


## Tunnettuja námestovolaisia
* Jozef Kabaň
* Dušan Tittel
* Anton Bernolák

## Lähteet
Kosteusanturi

**Kosteusanturi** mittaa kosteutta, se voi olla analoginen tai tuottaa kosteudesta tiedon, kyllä tai ei -tyyppisesti. Kaksitilainen anturi voidaan asentaa lattianrajaan tarkkailemaan mahdollista vesivahinkoa. Analogista anturia voi käyttää ohjaamaan ilmanvaihtoa.

## Katso myös
*Pintakytkin
Lynk & Co 06

**Lynk & Co 06** on kiinalaisen Geelyn omistaman Lynk & Con vuodesta 2020 lähtien valmistama crossover-tyyppinen automalli. Se on merkin pienikokoisin malli.

Lynk & Co 06 perustuu Geelyn pieniä automalleja varten kehittämälle BMA-pohjalevylle. Moottorina autossa on kolmesylinterinen 1,5-litrainen (177&nbsp;hv) bensiinimoottori ja voimansiirtona seitsemänportainen kaksoiskytkinvaihteisto. Saatavana on myös ladattava hybridimalli, jossa bensiinimoottorin ja sähkömoottorin suurin yhteisteho on 258 hevosvoimaa.

## Lähteet

## Aiheesta muualla
Hurricane (yhtye)

**Hurricane**, tunnettu myös nimellä **Hurricane Girls**, on Zoran Milinkovićin vuonna 2017 perustama serbialainen tyttöyhtye. Sen muodostavat laulajat Sanja Vučić, Ivana Nikolić ja Ksenija Knežević. Yhtyeen musiikki on tyylilajiltaan R&B:tä ja pop-musiikkia.

Hurricane laulaa pääosin englanniksi, mutta jotkin kappaleet on laulettu myös serbian kielellä. Hurricane tavoittelee kansainvälistä uraa ja heillä on aikomuksena julkaista kaksi Universalin kanssa levytettyä kappaletta. He ovat myös tehneet yhteistyötä Hollywood-tuottajan Stephen Belafonten kanssa. 

Hurricane osallistui Serbian vuoden 2020 euroviisukarsintana toimivaan *Beovizija 2020* -kilpailuun kappaleella "Hasta la vista". 1. maaliskuuta 2020 pidetyssä finaalissa he voittivat kilpailun saaden täydet pisteet sekä raadilta että katsojilta. Täten he pääsivät edustamaan Serbiaa vuoden 2020 Eurovision laulukilpailuun. 18. maaliskuuta 2020 vuoden 2020 Euroviisut kuitenkin peruttiin koronaviruspandemian vuoksi, ja heidät valittiin sen sijaan Serbian edustajaksi vuoden 2021 kilpailuun. Hurricanen vuoden 2021 edustuskappale on nimeltään "Loco Loco".

## Yhtyeen jäsenet
**Nykyiset jäsenet**
* Sanja Vučić (s. 8. elokuuta 1993) – laulu (2017–)
::Vučić on kasvanut musikaalisessa perheessä ja peruskoulun aikana hän toimi vaihtoehtorockbändin jäsenenä. Hän on ollut mukana myös jazz- ja folkyhtyeissä ja laulanut kirkkokuorossa. Vučić oli viisi vuotta osana *ZAA* -nimistä yhtyettä ja edusti Serbiaa vuoden 2016 Euroviisuissa.
* Ivana Nikolić (s. 16. huhtikuuta 1995) – laulu (2017–)
::Nikolić tunnetaan nykytanssi- ja musiikkimaailmassa. Hänen ensimmäinen esiintymisensä oli Belgradin areenalla Jugoslavian 90-luvun tähtien kanssa. Hän teki yhteistyötä Jala Bratin kanssa tämän singlellään "Mlada i luda".
* Ksenija Knežević (s. 24. tammikuuta 1996)  – laulu (2017–)
::Knežević on suositun montenegrolaisen laulajan Knezin tytär. Nuorempana hän osallistui nuorille esiintyjille tarkoitettuihin festivaaleihin. Hän oli myös osana *Sky* ja *Sevdah Baby* -nimisiä yhtyeitä. Hän osallistui Serbian vuoden 2013 euroviisukarsintaan osana *Sky*-yhtyettä. Heidän kappaleensa oli nimeltään "Magija".

## Diskografia
### Singlet
* *Irma, Maria* (feat. Danjah) (2018)
* *Feel Right* (2018)
* *Personal* (2018)
* *Should've Listened* (2018)
* *Who To Love* (2018)
* *Pain In Your Eyes* (2019)
* *Liar* (2019)
* *Magic Night* (2019)
* *Favorito* (2019)
* *Avantura* (2019)
* *Brzi prsti (Брзи прсти)* (2019)
* *[[Hasta la Vista (Hurricanen kappale)|Hasta la Vista]]* (2020)
* *Guallame El Pantalon* (feat. King Melody) (2020)
* *Roll The Dice* (2020)
* *Tuturutu* (feat. MC Stojan) (2020)
* *Folir'o* (2020)
* *Čaje Šukarije* (2020)
* *Lopove* (2020)
* *Want Ya* (2020)
* *[[Loco Loco]]* (2021)

## Lähteet
Katherine Haataja

**Katherine Elina Haataja** ( s. **Hannikainen**; 16. helmikuuta 1969) on ruotsalais-suomalainen mezzosopraano ja yrittäjä. Hän tukee yrityksenä kautta nuorten oopperataiteilijoiden työskentelyä. Hän on Hannikaistenperheen säveltäjien ja kirjailijoiden jälkeläinen, Pietari Hannikainen oli hänen isänsä isoisän isoisä.

## Elämä ja ura
Haataja syntyi Olofströmissä Ruotsissa, hänen äitinsä oli ruotsalainen ja hänen isänsä suomalainen. Hän varttui Helsingissä Suomessa jonka jälkeen hän opiskeli laulua Pariisin konservatoriossa Ranskassa ja Trinity Collegessa Lontoossa Isossa-Britanniassa. Hän aloitti uransa oopperalaulajana, mutta lopetti kun sairastui rintasyöpään.

Haataja esiintyi oopperataloissa Euroopassa ja hänen rooleihinsa kuului Cherubino Le Nozze di Figarossa, Zerlina Don Giovannissa, Annius La clemenza di Titossa, WA Mozart, Angelina La Cenerentolassa, G. Rossini, Tigrinda Orlandossa finto pazzo A. Vivaldi ja Carlotta teoksessa Die schweigsame Frau Richard Strauss. Hän on työskennellyt kapellimestarien ja ohjaajien Steven Devinen, Steuart Bedfordin, Elgar Howarthin, Stephen Unwinin ja David Fieldingin kanssa.

Haataja, hänen aviomiehensä ja kaksi lastaan asuivat Balkanin alueella monta vuotta. Vierasesityksen jälkeen *[[Figaron häät|Le Nozze di Figarossa]]* Sofian kansallisoopperassa Haataja perusti Operosa-säätiön vuonna 2006. Hänen mielestään paikalliset oopperatalot eivät tarjonneet riittävästi mahdollisuuksia nuorille laulajille ja niiden ohjelmisto oli pääosin liian raskasta eikä tukenut nuorten oopperaäänten asianmukaista kehittämistä. Säätiö tukee tulevaisuuden ooppera-ammattilaisia opinnoissa sekä varhaisessa urassa. Haataja opettaa myös yksityisesti, valmentaa mestarikursseilla ja osallistuu tuomaristoihin kansainvälisissä laulukilpailuissa. 

## Operosa
Vuodesta 2006 Haataja on laajentanut Operosan toimintaa Bulgariasta Serbiaan ja Montenegroon.

Avajaisfestivaali pidettiin vuonna 2007 Mozartin  Don Giovanni -esityksellä Euxinogradin linnassa Varnassa Bulgarian Mustanmeren rannikolla. Vuonna 2011 hän avasi Operosan toimiston Belgradiin Serbiaan, jolloin aloitettiin Operosa Academia -toiminta. Vuonna 2014 hän käynnisti ensimmäisen ja toistaiseksi ainoan vuosittaisen oopperatapahtuman Montenegrossa . Operosa Montenegron oopperajuhlat promovoivat perinteisesti nuoria oopperalahjakkuuksia ja se järjestetään joka kesä Kanli Kula ja Forte Mare linnoituksissa Herceg Novin vanhassakaupungissa Montenegrossa Adrianmeren rannikolla.

## Diskografia
* *Perle* (2007) - albumi ooppera-aarioita Sofian sinfonisen orkesterin säestämänä Nayden Todorovin johdolla

## Viitteet
Amerikankorealaiset

**Amerikankorealaiset** (, ) ovat yhdysvaltalaisia, jotka ovat syntyneet tai joiden juuret ovat Koreassa. Yhdysvaltain väestönlaskentaviraston mukaan Yhdysvalloissa asui 1&nbsp;822&nbsp;213 korealaistaustaista henkilöä vuonna 2015. Yhdysvalloissa asuu eniten korealaisia Korean niemimaan ulkopuolella.

## Tunnettuja amerikankorealaisia
*Justin Chon, näyttelijä
*Jenny Han, kirjailija
*Jaegwon Kim, filosofi
*Jim Yong Kim, lääkäri, antropologi, rehtori ja maailmanpankkiryhmän entinen johtaja
*Young Kim, republikaanipoliitikko
*Chloe Kim, lumilautailija
*Ki Hong Lee, näyttelijä
*No Kum-Sok, Pohjois-Koreasta loikannut hävittäjälentäjä
*Jim Paek, jääkiekkoilija
*Richard Park, jääkiekkoilija
*Lindsay Price, näyttelijä
*Mia Smiles, pornonäyttelijä
*Joe Son, näyttelijä ja vapaaotteilija
*Kevin Song, pokerinpelaaja
*Michelle Steel, republikaanipoliitikko
*Jenna Ushkowitz, näyttelijä, laulaja
*Steven Yeun, näyttelijä

## Lähteet

## Aiheesta muualla
Ejnar Hertzsprung

**Ejnar Hertzsprung** (10. lokakuuta 1873 Frederiksberg, Tanska – 21. lokakuuta 1967 Roskilde, Tanska) oli tanskalainen tähtitieteilijä. Hän tutki valokuvauksen kemiaa ja sovelsi valokuvausta tähtien kirkkauksien mittaamiseen. Ejnar oli vakuutusyhtiön johtajan poika, ja suoritti tutkinnon kemiasta Kööpenhaminassa.

## Katso myös
* Hertzsprungin–Russellin kaavio

## Lähteet

## Aiheesta muualla
Etelä-Sudanin ja Yhdysvaltain suhteet

**Etelä-Sudanin ja Yhdysvaltain suhteilla** tarkoitetaan Amerikan yhdysvaltojen ja Etelä-Sudanin tasavallan kahdenvälisiä suhteita. Yhdysvalloilla on suurlähetystö Jubassa ja Etelä-Sudanilla Washington DC:ssä. 

Yhdysvallat tunnusti Etelä-Sudanin itsenäisyyden 9. heinäkuuta 2011. Yhdysvallat oli perustanut konsulaatin Jubaan jo vuonna 2005. Konsulaatista tehtiin suurlähetystö Yhdysvaltain tunnustettua Etelä-Sudanin itsenäisyyden.

Vuonna 2015 tehdyn U.S. Global Leadership -raportin mukaan 48 prosenttia eteläsudanilaisista hyväksyi Yhdysvaltain globaalin johtajuuden. 12 prosenttia olivat sitä vastaan ja 40 prosenttia eivät osanneet sanoa.

## Lähteet

## Aiheesta muualla
Harlow Shapley

**Harlow Shapley** (1885–1972) oli yhdysvaltalainen tähtitieteilijä. Hän käytti kefeidejä pallomaisten joukkojen etäisyyksien laskemiseen ja osoitti, että Linnunrata on paljon aiemmin kuviteltua suurempi ja että Aurinko on kaukana sen keskustasta.

## Katso myös
* Suuri väittely

## Lähteet

## Aiheesta muualla
Kaarlo Meriluoto

**Kaarlo Aukusti Meriluoto**, sukunimi vuoteen 1905 *Willman* (24. joulukuuta 1885 Kymi – 1. kesäkuuta 1972 Pieksämäki) oli suomalainen filosofian maisteri ja rehtori.

Kaarlo Meriluodon vanhemmat olivat kauppias Matti Willman ja Serafiia Mettälä. Hän pääsi ylioppilaaksi 1908 ja valmistui filosofian kandidaatiksi 1917 ja filosofian maisteriksi 1919. Meriluoto teki opintomatkoja Viroon 1913, 1936 ja 1939.

Meriluoto oli Karkkilan yhteiskoulun johtajana 1917–1918, Tyrvään yhteislyseon opettajana 1918–1919, Pieksämäen yhteiskoulun rehtorina 1919–1951 sekä Pieksämäen yhteislyseon vanhempana lehtorina ja rehtorina 1951–1952.

Meriluoto oli Pieksämäen seurakunnan kirkkohallintokunnan jäsenenä vuodesta 1938 ja Pieksämäen kauppalanvaltuuston jäsenenä 1931–1933. Hän oli Suomen Punaisen ristin Mikkelin läänin piirihallituksen jäsenenä 1944–1950.

Kaarlo Meriluoto oli naimisissa vuodesta 1919 filosofian maisteri Hilja Kerppolan kanssa. Heidän tyttäriään olivat filosofian maisteri, psykologi Sirkka Meriluoto (1920–1976) ja kirjailija, runoilija, kääntäjä Aila Meriluoto (1924–2019). Kaarlo Meriluodon serkku oli kirjailija Elvira Willman-Eloranta. 

## Julkaisuja
Nimellä *K. A. Meriluoto*:
* *Neapelin kuningatar [[Maria Karoliina|Maria Karolina]]*. Porvoo 1915
* *Pieksämäen yhteiskoulun 25-vuotishistoriikki* teoksessa *Pieksämäen yhteiskoulu. Kertomus lukuvuodesta 1934-1935*. Mikkeli 1935
* *Katsaus Pieksämäen seurakunnan vaiheisiin vuosina 1573-1955*. Pieksämäen seurakunta, Pieksämäki 1956

## Lähteet
Tiina Martikainen

**Tiina Martikainen** (s. 26. heinäkuuta 1963) on sammattilainen kirjailija. Vuonna 2015 hän julkaisi ensimmäisen rikosromaaninsa, mutta tuotantoa on jo parinkymmenen vuoden ajalta.

Martikaisen kirjat ovat realistisia poliisidekkareita, joissa rikoksia ratkoo Lohjan poliisiaseman pitkäkestoisen rikostutkinnan yksikkö. Vuonna 2023 kirjailija siirtyi Otavalle ja aloitti sarjan, jonka päähenkilönä on sammattilainen rikosylikonstaapeli, poliisikoiranohjaaja Mira Tulenheimo. Aiempi, neliosainen sarja kertoo Miran äidistä, Hanna Vainiosta ja poliisikoira Riinasta.  

Kirjailija on työskennellyt muun muassa kauppaoppilaitoksen opettajana, työvoimaneuvojana, kirjastonhoitajana ja paikallislehden toimittajana. Martikainen on koulutukseltaan ammatillinen opettaja ja tradenomi.

## Jännitysromaanit
* 
* 
* 
* 
* 
* ''Verijäljet''. Helsinki: Otava 2025. ISBN 978-951-1-49402-7

## Muita teoksia

* 
* 
* 
* 
* 
* 
* 

## Lähteet
Cherokeen piirikunta (Alabama)

**Cherokeen piirikunta** on piirikunta Alabaman osavaltion itäpuolella Yhdysvalloissa. Sen väkiluku vuonna 2019 oli 26&nbsp;196, joista 50,7% on naisia. Piirikunta perustettiin 9. tammikuuta 1836. Piirikunnan pinta-ala on 553,7 neliökilometriä ja väestötiheys 46,9 asukasta neliökilometrillä.

## Väestö
Cherokeen piirikunnan väkiluku oli vuoden 2010 väestönlaskennassa 25&nbsp;989 asukasta, ja se olisi noussut hieman 26&nbsp;196 asukkaaseen vuonna 2019. Piirikunnassa on 10 606 kotitaloutta. Yhdessä kotitaloudessa on keskimäärin 2,46 asukasta. 90,2% yli 1-vuotiaista asukkaista asuu nyt samassa talossa kuin vuosi sitten. 80,1% kotitalouksista omistaa tietokoneen. Väestöstä 18,9% on alle 18-vuotiaita ja 23,5% yli 65-vuotiaita. 0,8% piirikunnan asukkaista on syntynyt Yhdysvaltojen ulkopuolella. 2&nbsp;086 veteraania asuu piirikunnassa. Väestön mediaani-ikä on 45,9 vuotta. Piirikunnan asukkaat kannattavat republikaaneja selvästi eniten ja vaaleissa 2016 82,4% äänesti republikaanien presidenttiehdokasta Donald Trumpia.

## Lähteet

## Aiheesta muualla
Joel Stebbins

**Joel Stebbins** (1878–1966) oli yhdysvaltalainen tähtitieteilijä. Vuonna 1910 hän onnistui havaitsemaan Algolin sekundääriminimin, jossa kirkkaampi tähti peittää himmeämmän.

## Lähteet
Matinkylän kartano

**Matinkylän kartano** () on historiallinen rälssitila Matinkylän kaupunginosassa eteläisessä Espoossa. Sen päärakennus on rakennettu 1940-luvulla.

## Historia
Vuoden 1540 verotietojen perusteella Mattbyn kylä muodostui neljästä talosta, kylän historia ulottuu kuitenkin keskiajalle. Mattby ja sen lähikylät kuuluivat Finnvikin kirkkoneljännekseen. Vuonna 1639 kaksi Mattbyn taloa läänitettiin Mäkkylän kartanon omistajalle, Anna Reiherille. Kaksi muuta taloa olivat rappiolla. Leskirouva Reiherin uusi puoliso, Kvisbackan säterin isäntä Henrik Joeninpoika otti rappiotilat haltuunsa. Anna Reiher luovutti omat talonsa puolisolleen, ja siten kaikki Mattbyn neljä kantataloa olivat Kvisbackan isännän hallinnassa. 1600-luvun kuluessa omistussuhteet muuttuivat, mutta Mattby säilyi osana Kvisbackan säteriä.

Vuonna 1718 Mattbyn tila siirtyi Fredrikssonin suvulle, ja tilan alue pysyi varsin muuttumattomana aina 1900-luvun alkuun. Mattbyhyn kuului torppa nimeltään Seppettorppa, joka on antanut nimensä Seppettorpanpuistolle. Torppa sijaitsi Nuottaniemessä. Matinkylän kartanon uusi, 1940-luvun lopulla rakennettu päärakennus sijaitsee entisen, palaneen rakennuksen paikalla ja myös keskiaikaisen Mattbyn tienoilla.

Matinkylän kartanon alueen muutos Matinkylän lähiöksi oli nopea. Tilanomistaja Hilding Fredriksson myi kartanon 185-hehtaarisen maa-alueen rakennusliikkeelle vuonna 1965.

Matinkylän kartanoa kutsutaan myös nimellä Matinkartano. Nykyisen Matinkylän alueella on sijainnut myös Frisansin kartano.

## Viitteet

## Aiheesta muualla
*Hagerlund.net: Espoon kartanot: Matinkylän kartano
007 First Light

**007: First Light** (aiemmin tunnettu työnimellä **Project 007**) on IO Interactiven kehitteillä oleva James Bond -aiheinen peli. Peli julkaistaan PlayStation 5:lle, Windowsille ja Xbox Series X/S:lle vuonna .

## Pelaaminen
Pelissä pelaaja omaksuu salaisen agentin James Bondin roolin taustatarinassa, jossa tämän on ansaittava ”tuplanolla”-status. Pelissä päähenkilö on vielä nuori ja vasta-alkaja, jonka on opeteltava asioita.

## Kehitys
*007: First Lightia* edelsivät vuosien 2010 ja 2012 *[[James Bond 007: Blood Stone]]* ja *[[007 Legends]]*, jotka tyylillisesti imitoivat ensimmäisen persoonan ammuntapelejä ''Call of Dutya'' ja ''GoldenEye 007:ää''. Kummatkaan pelit eivät menestyneet hyvin sekä kaupallisesta että kriitikoiden näkökulmasta, minkä takia James Bondiin oikeudet omistava EON Productions suhtautui mahdollisiin tuleviin videopelisovituksiin nihkeästi. Pelit julkaissut Activision menetti samoin julkaisuoikeutensa tammikuussa 2013. 

Ehdottaessaan peli-ideaansa Eon Productionsille IO Interactive pyrki keskittymään vähemmän väkivaltaan kriittisten kohteiden ulkopuolella ja enemmän toimimiseen vakoojana, joka pystyy pääsemään sisään ja ulos ilman suurempia ongelmia. IO Interactiven omistaja Christian Elverdam sanoi ehdotuksen vakuuttaneen Eon Productionsin siitä, että ”käsittelemme agenttifantasiaa hienostuneesti.” Pelin haluttiin olevan enemmän kuin pelkkä ammuntapeli, jossa hyödynnettäisiin heidän kokemustaan hiiviskelypeleistä.

## Lähteet

## Aiheesta muualla
*007 First Light IO Interactiven nettisivustolla
Edward Arthur Milne

**Edward Arthur Milne** (1896–1950) oli englantilainen astrofyysikko. Hän kehitti tähtien atmosfäärien teoriaa ja tutki myös tähtien sisäistä rakennetta.

## Lähteet

## Aiheesta muualla
Erien piirikunta

**Erien piirikunta** () on usean piirikunnan nimi Yhdysvalloissa:

* Erien piirikunta, New York
* Erien piirikunta, Ohio
* Erien piirikunta, Pennsylvania.
Béla Drahos

**Béla Drahos** (s. 1955 Kaposvár) on unkarilainen kapellimestari ja huilisti.

Drahos valmistui Budapestin Franz Lisztin musiikkiakatemiasta vuonna 1978. Hän sai jo 1970–1980-luvuilla lukuisia tunnustuksia Unkarissa ja Tšekkoslovakiassa, esimerkiksi Franz Liszt -palkinnon kotimaassaan 1980-luvun puolessavälissä. Drahos aloitti soittamisen Budapestin sinfoniaorkesterin ensihuilistina vuonna 1976. Hän oli myös mukana perustamassa Unkarin radion puhallinkvintettiä. Sittemmin Drahos on luonut uran myös kapellimestarina. Hän on konserttiurallaan esiintynyt eri puolilla Eurooppaa ja Uudessa-Seelannissa.

Drahos on levyttänyt esimerkiksi Ludwig van Beethovenin kaikki sinfoniat Naxos-levymerkille Nicolaus Esterházy -sinfoniaorkesterin kapellimestarina.

## Lähteet
Paven (Pentala)

**Paven** on arkkitehtonisesti merkittävä pursiseuran paviljonki Suvisaaristossa lounaisessa Espoossa. Se edustaa jugendia. Paven sijaitsee Pentalan saaren koillisosan niemellä vene- ja saaristolauttasataman kupeessa.

Moisön saaristolaistilalla asustaneet Geitlinin veljekset järjestivät Pentalan vesillä hupimielisiä purjehdus- ja ampumakilpailuja 1880-luvun puolivälissä. Seuraavan vuosisadan alussa perustettiin Esbo Segelförening, ja seuran paviljonki vihittiin käyttöön elokuussa 1913. Pavenin piirtänyt arkkitehti Sigurd Frosterus oli purjehdusseuran jäsen. Pavenia laajennettiin 1938 arkkitehti Matti Finellin johdolla.

## Lähteet
*

### Viitteet

## Aiheesta muualla
*Pavenin ravintolan sivut 
*Helsingin Sanomat: Espoolaissaaressa on ranta kuin Välimerellä
Bernard Lyot

**Bernard Ferdinand Lyot** (1897–1952) oli ranskalainen tähtitieteilijä. Vuonna 1930 Lyot kehitti koronagrafin, jolla Auringon koronaa voidaan tutkia muulloinkin kuin auringonpimennysten aikana.

## Lähteet

## Aiheesta muualla
Gustaf Fritiof Utter

**Gustaf Fritiof (F. G.) Utter** (26. heinäkuuta 1831 Hämeenlinna – 29. marraskuuta 1910 Helsinki) oli suomalainen juristi, pormestari ja  valtiopäivämies. 

Utterin vanhemmat olivat lääninsihteeri, laamanni Otto Gustaf Utter ja Margareta Sofia Ekelund ja puoliso vuodesta 1863 Adamina Augusta Lagermarck (k. 1920). Utter tuli ylioppilaaksi 1848 ja suoritti tuomarintutkinnon 1851 ja kameraalitutkinnon 1853. Varatuomarin arvon Utter sai 1855. Valmistuttuaan  hänestä tuli Turun hovioikeuden ylimääräinen notaari 1852 ja senaatin oikeusosaston ylimääräinen kopisti ja talousosaston ylimääräinen kamarikirjuri 1853, kanslisti 1857, kirjaaja 1858 ja ylimääräinen viskaali ja notaari 1859. Helsingin kämnerinoikeuden puheenjohtajaksi Utter tuli 1863 ja Haminan pormestariksi 1865, mistä tehtävästä hänet erotettiin 1867. Sittemmin Utter toimi asianajajana Helsingissä. Valtiopäivillä hän edusti Haminaa porvarissäädyssä 1867, mutta jättäytyi pois istunnoista jo huhtikuussa 1867.

## Lähteet
Marcel Minnaert

**Marcel Gilles Jozef Minnaert** (1893–1970) oli hollantilainen tähtitieteilijä. Vuonna 1940 Minnaert julkaisi yhdessä kahden oppilaansa kanssa laatimansa  Auringon spektriatlaksen, joka esittää Auringon spektrin välillä 333–877 nm.

## Lähteet

## Aiheesta muualla
Kanadan rajapalvelutoimisto

**Kanadan rajapalveluvirasto** (englanti *Canada Border Services Agency*, **CBSA**; ranska: *Agence des services frontaliers du Canada*, **ASFC**) on Kanadan liittovaltion lainvalvontavirasto, joka vastaa rajavalvonnasta (eli suojelusta ja valvonnasta), maahanmuuton valvonnasta ja tullipalveluista Kanadassa.

Virasto perustettiin 12. joulukuuta 2003 yhdistämällä lakkautettu Canada Customs and Revenue Agency, silloisen Citizenship and Immigration Canada (nykyisin nimellä Immigration, Refugees and Citizenship) täytäntöönpanotoiminnot ja Kanadan elintarviketarkastusviraston (*Canadian Food Inspection Agency*, CFIA) saapumistarkastustoiminnot.  

Virastolla on 1200 palvelupistettä Kanadassa ja 39 muissa maissa. Se työllistää yli 14 000 virkamiestä ja tarjoaa ympärivuorokautista palvelua 117 maarajanylityspaikallaan ja 13 kansainvälisellä lentokentällä. Se tekee tiivistä yhteistyötä Kanadan maahanmuutto-, pakolais- ja kansalaisuusjärjestöjen kanssa maahanmuuttolakien valvomiseksi ja avustamalla paikallista poliisia maahanmuutto- ja pakolaisasiain lain rikkomusten tutkinnassa. Viraston Inland Enforcement -yksikkö jäljittää ja karkottaa laittomasti Kanadassa oleskelevia ulkomaalaisia. 

Virasto valvoo myös toimintaa kolmessa suuressa merisatamassa ja ylläpitää pidätyskeskuksia, jotka tunnetaan maahanmuuttokeskuksina (*Immigration Holding Centre*, IHC) Lavalissa (Quebec), Torontossa (Ontario) ja Surreyssa (Brittiläinen Kolumbia).

## Lähteet
Ira S. Bowen

**Ira Sprague Bowen** (1898–1973) oli yhdysvaltalainen astrofyysikko. Vuonna 1927 Bowen esitti, että sumujen spektriviivat eivät johdu uusista alkuaineista, vaan ovat kiellettyjä viivoja, joita voi syntyä vain hyvin harvassa kaasussa.

## Lähteet

## Aiheesta muualla
Maiko Obikawa

**Maiko Obikawa** (; s. 13. maaliskuuta 1973 Tomakomai, Hokkaidō, Japani) on japanilainen puolustajana pelannut jääkiekkoilija. Hän pelasi Japanin naisten jääkiekkomaajoukkueessa olympialaisten naisten jääkiekkoturnauksessa 1998 Naganossa. MM-kilpailuissa hän edusti maajoukkuettaan B-sarjan turnauksessa Suomessa 1999.

## Lähteet
Led Zeppelin European Tour 1970

**European Tour 1970** on Led Zeppelin-yhtyeen kiertue. Kiertue promotoi yhtyeen Led Zeppelin II albumia.

## Kappalelista
Tyypillinen settilista:

#"We're Gonna Groove" (Ben E. King)
#"I Can't Quit You Baby" (Willie Dixon)
#"Dazed and Confused" (Page)
#"Heartbreaker" (John Bonham, Page, Robert Plant)
#"White Summer"/"Black Mountain Side" (Page)
#"Since I've Been Loving You" (Page, Plant, John Paul Jones)
#"Thank You" (Page, Plant)
#"What Is and What Should Never Be" (Page, Plant) (7. 10. 11 maaliskuuta)
#"Moby Dick" (Bonham)
#"How Many More Times" (Bonham, Jones, Page)

Encores:
*"Communication Breakdown" (Bonham, Jones, Page)
*"Whole Lotta Love" (Bonham, Dixon, Jones, Page, Plant)
*"Bring It On Home (Sonny Boy Williamson II song) (Dixon, Page, Plant) (28. helmikuuta)
*"C'mon Everybody"/"Somethin' Else" (Eddie Cochran, Jerry Capehart, Sharon Sheeley, Bobby Cochran) (28. helmikuuta)
*"Long Tall Sally" (Little Richard) (28. helmikuuta)

## Kiertuepäivät